projecte-aina/catalan_government_crawling huggingface dataset:
El CatSalut presta els serveis sanitaris, a la ciutadania, a través del sistema sanitari integral d'utilització pública de Catalunya (SISCAT), que està constituït per:
Aquests serveis sanitaris es duen a terme a centres, serveis i establiments que compleixen els estàndards de qualitat establerts, en el marc de les directrius i les prioritats de la política de protecció de la salut, d'assistència sanitària i sociosanitària i els criteris generals de la planificació sanitària.
Els centres, serveis i establiments prestadors de proves diagnòstiques, rehabilitació, teràpies respiratòries, transport sanitari, salut mental i atenció sociosanitària, que presten o vulguin prestar serveis amb càrrec al CatSalut han d'acreditar que compleixen uns estàndards de qualitat per formar part del SISCAT.
Per obtenir el compliment dels estàndards de qualitat, cal seguir els passos següents:
La compra pública innovadora (CPI) és un instrument de contractació pública que fomenta la innovació com a instrument clau per avançar cap a un model de creixement més intel·ligent, sostenible i integrador, en tant que contribueix a la transformació i la millora dels serveis públics i, per tant, a l'augment de la qualitat de vida de la ciutadania.
En l'àmbit de la salut, l'adopció de solucions innovadores és cabdal tant per la naturalesa i l'abast del mateix sector com per la necessitat que tenen els sistemes sanitaris de fer front als nous reptes assistencials que es plantegen de cara al futur.
El sistema públic de salut a Catalunya, en què coexisteixen diferents tipus d'entitats proveïdores dels serveis assistencials, ha d'avançar de forma conjunta en la introducció de mesures d'innovació sota paràmetres de millora clínica en termes de seguretat, efectivitat i qualitat assistencial, d'eficiència i d'escalabilitat, de tal manera que les experiències d'èxit s'estenguin al conjunt del sector.
Agència de Qualitat i Avaluació Sanitàries de Catalunya (AQuAS)
Les comissions d'entitats proveïdores esdevenen el marc estable de comunicació, relació, consulta, col·laboració i coordinació entre les entitats proveïdores de serveis sanitaris, sociosanitaris, de salut mental i addiccions i de salut pública, tant a nivell de l'organització central com territorial del CatSalut, han de poder fer les corresponents propostes per facilitar l'articulació i potenciació de la capacitat conjunta de millora, major eficiència, qualitat, integració, optimització dels recursos, millora de la qualitat i l'excel·lència i millora dels resultats de l'atenció sanitària i resultats de salut.
El CatSalut promourà i impulsarà l'operativització de les propostes de les comissions a través de la contractació de serveis, el pacte d'accés i resolució, l'ordenació de fluxos i altres instruments anàlegs.
Durant el mes de juliol, les regions sanitàries del CatSalut posaran en funcionament les comissions d'entitats proveïdores.
Aquestes comissions regionals complementaran la Comissió d'Entitats Proveïdores a nivell nacional que està en funcionament des de 2012.
La Instrucció 09/2017 estableix el nou marc organitzatiu i funcional de les comissions d'entitats proveïdores del Servei Català de la Salut.
Les comissions clíniques (CC) són ens sense personalitat jurídica pròpia i estan adscrits a la regió sanitària del territori al qual pertanyen, actuen com a òrgans operatius i de suport al o a la gerent de la regió sanitària i/o al director o directora del sector sanitari (que passarà a ser director executiu) i són ens operatius de corresponsabilitat, implicació i participació dels professionals del territori, que han de contribuir a la implementació i al desplegament de les polítiques i els objectius de salut, per dotar de major visió clínica i coneixement assistencial la planificació operativa del territori.
Les CC són un agent clau en el desplegament dels objectius i les prioritats del Pla de salut de Catalunya i del Pla estratègic sanitari del territori, i enforteixen la seva capacitat de realitzar la planificació operativa, tenint en compte les recomanacions del Mapa Sanitari, dels plans directors, així com els diferents programes del Departament i del CatSalut; actuen de manera coordinada amb les comissions d'entitats proveïdores, i treballen de manera complementària per tal de garantir la millor atenció a la població.
Durant els mesos de setembre–octubre es constituiran les primeres comissions clíniques a diferents territoris.
La Instrucció 10/2017 estableix les comissions clíniques (CC) del CatSalut i el seu marc organitzatiu i funcional.
Aquest formulari l'ha d'emplenar qualsevol persona física o jurídica creditora del CatSalut que acrediti el dret a percebre una prestació econòmica amb càrrec als pressupostos del CatSalut com a contraprestació pels serveis, els subministraments i les obres que presti al CatSalut, així com de les subvencions o transferències que tingui atorgades.
S'han d'emplenar totes les dades que identifiquen el creditor i també les dades bancàries amb format IBAN i el codi SWIFT/BIC, les quals han d'estar conformades necessàriament per l'entitat bancària o d'estalvi.
Aquesta Sol·licitud ha d'estar sempre signada pel creditor, tant si demana una alta, una baixa, com una alta i una baixa.
La cessió de crèdits és un negoci jurídic bilateral, mitjançant el qual es substitueix el creditor per un altre amb la mateixa obligació.
És a dir, el titular del dret de crèdit (cedent o endossant) transmet aquest dret a un altre (cessionari o endossatari), normalment una entitat financera que passa a ser la creditora de l'obligació davant l'Administració.
Mitjançant la Sol·licitud de reconeixement de cessió de facturació el creditor cedeix la titularitat dels crèdits als quals tingui dret de cobrament derivats de la contraprestació econòmica pels serveis, els subministraments i les obres que presti al CatSalut, així com de les subvencions o transferències que tingui atorgades, a favor d'una empresa cessionària.
Tant l'apoderat del creditor com el representat de l'empresa cessionària han de signar aquesta Sol·licitud.
La signatura, vigència i suficiència de poders del creditor haurà de ser legitimada per una notaria en el revers d'aquesta Sol·licitud.
En cas que l'empresa cessionària no sigui una entitat financera, també caldrà la legitimació de la seva signatura.
La domiciliació irrevocable de transferències facilita als creditors del CatSalut l'obtenció de línies de finançament de crèdit.
Mitjançant aquesta Sol·licitud el creditor domicilia amb caràcter irrevocable les transferències que resultin al seu favor en concepte de contraprestació econòmica pels serveis, els subministraments i les obres que realitzi al CatSalut, així com de les subvencions o transferències que tingui atorgades.
S'han d'emplenar totes les dades que identifiquen el creditor i també les dades bancàries amb format IBAN i el codi SWIFT/BIC.
La Sol·licitud ha de ser signada pel creditor i pel representant de l'entitat en què es proposi la domiciliació irrevocable.
El Ple del Tribunal Constitucional (TC) va declarar inconstitucional la taxa del pagament de l'euro per recepta que la Generalitat va implantar el 23 de juny de 2012 i que estava suspesa des del 15 de gener de 2013.
El CatSalut retornarà als ciutadans l'import que van pagar en concepte d'aquesta taxa durant els mesos de la seva vigència i, per aquest motiu, ha habilitat un procediment perquè puguin sol·licitar-ne la devolució.
Si compliu els requisits establerts, podeu sol·licitar un ajut per cobrir l'import de les despeses d'estada i manutenció que es derivin de la necessitat de rebre un tractament ambulatori de càncer, grans cremades, trasplantaments de patologia terciària o patologies neurodegeneratives, derivades per un professional de la xarxa sanitària pública a un centre assistencial situat fora de la regió sanitària de la vostra residència habitual o fora de l'àmbit territorial del CatSalut.
En determinats casos, i d'acord amb els requisits establerts, el CatSalut pot autoritzar excepcionalment el reintegrament de l'import de medicaments o productes sanitaris no inclosos en la prestació farmacèutica del Sistema Nacional de Salut, segons el règim d'aportació que tingui reconegut la persona assegurada i amb dret a la prestació farmacèutica.
L'autorització es donarà quan es tracti de medicaments prescrits per un metge o metgessa del sistema sanitari públic que, amb eficàcia provada, siguin imprescindibles per al tractament del pacient i sempre que no es disposi de cap altra opció terapèutica en l'àmbit del finançament públic.
La Resolució de 2 de desembre de 2013 estableix el procediment establert per a aquest reintegrament excepcional i crea la Comissió de Farmàcia Excepcional del CatSalut per tal de valorar les sol·licituds presentades.
Si us trobeu hospitalitzats fora de Catalunya, a l'estranger o a la resta de l'Estat, per una causa sobrevinguda, podeu sol·licitar el trasllat a Catalunya amb caràcter no urgent.
En determinats casos, i sempre que es compleixin els requisits administratius i mèdics establerts, aquests trasllats extracomunitaris s'autoritzaran prèviament i aniran a càrrec del CatSalut.
Si per obtenir un article ortoprotètic prescrit per un metge especialista de la xarxa pública l'heu adquirit en un centre no adherit al CatSalut, avançant-ne el pagament, sempre que aquest article estigui inclòs en les prestacions ortoprotètiques, podeu tramitar la sol·licitud de rescabalament de l'ajut del CatSalut adreçant-vos a la unitat de tramitació del vostre centre sanitari de referència.
També podeu obtenir la prestació ortoprotètica sense necessitat d'abonar prèviament l'ajut econòmic del CatSalut sempre que us adreceu a un centre adherit al CatSalut.
Per recuperar l'import abonat en cas d'haver hagut de rebre atenció mèdica urgent de caràcter vital en un centre que no pertany a la xarxa sanitària pública, heu de tramitar la sol·licitud de rescabalament al CatSalut seguint el procediment establert per a aquests casos.
Si heu hagut de rebre serveis d'atenció sanitària a l'estranger i us han fet abonar-ne l'import, podeu saber en quins casos teniu dret al rescabalament i quin és el procediment per tramitar la sol·licitud de devolució al CatSalut trucant al 061 CatSalut Respon.
El 6 de maig de 2014 el Ple del Tribunal Constitucional (TC) va declarar inconstitucional la taxa del pagament de l'euro per recepta que la Generalitat va implantar el 23 de juny de 2012 i que estava suspesa des del 15 de gener de 2013.
El CatSalut ha habilitat el procediment per tal que els ciutadans puguin sol·licitar la devolució de l'import que van abonar a les farmàcies en concepte d'aquesta taxa, quan van adquirir un medicament o producte sanitari mitjançant una recepta mèdica del CatSalut, durant el període de la seva vigència (entre el 23 de juny de 2012 i el 15 de gener de 2013).
Les sol·licituds s'han de presentar, mitjançant el formulari establert.
No cal especificar-hi l'import a retornar, ni adjuntar-hi cap comprovant, ja que a través dels sistemes d'informació el CatSalut ja disposa de les dades i de la informació necessària.
Atès que la devolució de l'import es farà per transferència bancària és necessari que ens faciliteu les vostres dades bancàries i que aneu a la vostra entitat bancària amb el formulari per tal d'obtenir-ne la conformació.
Per tenir dret al retorn de la taxa es comprovarà que estigueu al corrent de les obligacions tributàries i que no tingueu cap deute amb l'Administració de la Generalitat de Catalunya.
Les sol·licituds de devolució de la taxa s'han de presentar preferentment al vostre centre d'atenció primària (CAP) o a la unitat d'atenció al client de la regió sanitària corresponent, sens perjudici del que disposa l'article 25 de la Llei 26/2010, de 3 d'agost, de règim jurídic i de procediment de les administracions públiques de Catalunya.
Si us trobeu hospitalitzats fora de Catalunya, a l'estranger o a la resta de l'Estat, per una causa sobrevinguda, podeu sol·licitar el trasllat a Catalunya amb caràcter no urgent.
En determinats casos, i sempre que es compleixin els requisits administratius i mèdics establerts, aquests trasllats extracomunitaris s'autoritzaran prèviament i aniran a càrrec del CatSalut.
Per tal d'autoritzar un trasllat extracomunitari a càrrec del CatSalut el pacient ha de ser assegurat del CatSalut en el moment de l'ingrés, i el servei de transport sanitari no urgent ha d'estar inclòs en el nivell de cobertura que té assignat el pacient.
La sol·licitud de trasllat la pot iniciar el centre on el malalt està ingressat, el mateix pacient o els seus familiars.
En tots els casos, s'ha de contactar telefònicament amb el Sistema d'Emergències Mèdiques (SEM) a través del número 93 303 81 59.
El personal sanitari del SEM farà les gestions amb els centres hospitalaris i, en cas que el trasllat s'autoritzi, informarà el pacient o els seus familiars de les condicions del trasllat al centre receptor de Catalunya (tipus de transport, data, horari, etc.).
Si el trasllat no s'autoritza, també n'informarà el pacient o els seus familiars.
Els trasllats extracomunitaris són aquells trasllats de pacients assegurats del CatSalut hospitalitzats per causa sobrevinguda en l'àmbit dels serveis assistencials del Sistema Nacional de la Salut o bé a l'estranger, i que sol·liciten el desplaçament a un centre hospitalari de Catalunya.
Per tal d'autoritzar un trasllat extracomunitari a càrrec del CatSalut, cal que es compleixin els requisits següents:
La sol·licitud de trasllat d'un pacient ingressat en un hospital fora de Catalunya, la pot iniciar l'hospital emissor, el mateix malalt o els seus familiars.
En tots els casos, s'ha de contactar telefònicament amb el Sistema d'Emergències Mèdiques (SEM) a través del número 93 303 81 59.
El trasllat a càrrec del CatSalut s'autoritzarà si es compleixen els requisits establerts.
El SEM informarà l'hospital emissor, el pacient o els seus familiars a càrrec d'aquesta autorització i els comunicarà les condicions del trasllat (tipus de transport, dates, horaris, condicionants, etc.).
Si les condicions previstes varien, ho comunicarà al pacient i a l'entorn familiar.
El SEM es posarà en contacte amb el servei mèdic responsable de l'hospital de Catalunya on s'ha de traslladar el pacient (hospital receptor) per confirmar la reserva de llit.
Si l'hospital receptor encara no està concretat, el SEM en farà la cerca corresponent d'acord amb el lloc de residència i la patologia del pacient.
En aquest cas, el contacte es farà amb el departament d'admissions de l'hospital.
En cas que no es compleixin els requisits establerts, el trasllat a càrrec del CatSalut es denegarà.
El SEM n'informarà l'hospital emissor amb l'argumentació dels motius específics, prèvia ratificació de la regió sanitària corresponent del CatSalut.
El Servei Català de la Salut finança per primera vegada 18 projectes d'innovació a través del nou Programa de Compra Pública d'Innovació en Salut per entitats de la xarxa del sistema sanitari públic de Catalunya (SISCAT) i orientats a la millora de la qualitat i l'eficiència de l'atenció sanitària.
Es tracta d'un programa que es vertebra en dos àmbits: 15 milions finançats pel mateix sistema de Salut i 15 més provinents del Fons Europeu de Desenvolupament Regional (FEDER), que la UE destina per a la contractació pública de productes i serveis innovadors.
Els ciutadans teniu dret a obtenir els informes de salut sobre el vostre estat de salut i l'assistència que us han prestat en els centres del sistema sanitari públic i d'acord amb el contingut de la vostra història clínica.
Així mateix, teniu dret a obtenir certificats de naixement, defunció, baixes i altes laborals i informes mèdics complementaris en processos d'incapacitat temporal.
Podreu accedir als documents des de La Meva Salut, l'espai digital de salut personal, a mesura que estiguin disponibles.
Ara bé, hi ha altres documents relacionats amb la salut que podeu necessitar que NO heu de demanar al vostre centre d'atenció primària perquè no són pertinents, no estan inclosos en la cartera pública de serveis o s'han de fer en un altre àmbit.
És responsabilitat de tots vetllar perquè els professionals sanitaris puguin centrar la seva activitat en les funcions assistencials, sense patir una sobrecàrrega de treball derivada de sol·licituds que no tenen l'obligació de resoldre.
Un certificat de l'estat de salut és un acte mèdic expedit pel metge en un imprès oficial que dóna fe de l'estat de salut d'una persona en un moment determinat, actual i contemporani a la data de la sol·licitud i expedició del certificat.
L'informe de l'estat salut és un document mitjançant el qual s'informa i es deixa constància de l'estat de salut de la persona, que inclou, entre altres dades, els antecedents clínics, l'estat de salut actual, els tractaments actius i les observacions.
S'elabora exclusivament amb les dades que consten a la història clínica d'atenció primària i, a diferència del certificat de l'estat de salut, la seva vigència no està limitada en el temps.
Podeu demanar tots aquests informes i certificats:
Podeu obtenir tots aquests informes i certificats:
Per demanar hora podeu trucar al centre d'atenció primària (CAP) que us correspongui o, en la majoria de centres, sol·licitar la visita per Internet.
Podeu programar visita amb el professionals de medicina de família, pediatria, infermeria, odontologia, i treball social que teniu assignats.
A les consultes amb determinats especialistes s'hi accedeix per derivació.
Això vol dir que us les ha de prescriure un professional de l'equip d'atenció primària del vostre CAP de referència o del servei d'urgències que us hagi atès, si és el cas.
L'accés als serveis d'atenció especialitzada, com les proves diagnòstiques, és per derivació.
Això vol dir que han de ser prescrits per un professional de l'equip d'atenció primària del vostre CAP de referència o del servei d'urgències que us hagi atès, si és el cas.
Si voleu ser atesos en un centre diferent del que teniu assignat per domicili, el podeu sol·licitar seguint el procediment establert.
Si voleu triar algun professional de referència (metge de família, pediatre i infermer) diferent del que teniu assignat, tant de l'equip d'atenció primària del mateix centre on us visiteu habitualment com de qualsevol altre centre, ho podeu sol·licitar seguint el procediment establert.
En determinades circumstàncies d'especial gravetat, podeu demanar a un altre metge un informe mèdic sobre el diagnòstic o el tractament que us han donat per a la vostra malaltia.
Amb el cercador de centres sanitaris del CatSalut podeu localitzar els centres sanitaris a partir de l'adreça, per regió sanitària, per comarques i pel nom del centre.
Podeu obtenir informació sobre qualsevol altra qüestió relacionada amb la programació de visites, les proves diagnòstiques i l'elecció dels centres o dels metges que us atenen a través del telèfon 061 CatSalut Respon.
També, per a determinades situacions, és necessari constar com a titulars o beneficiaris a l'Institut Nacional de la Seguretat Social o la mutualitat corresponent: espanyols o estrangers d'alta com a treballadors o situacions assimilades i els seus beneficiaris.
En el cas de l'Institut Nacional de la Seguretat Social, es pot demanar a: https://sede.seg-social.gob.es/wps/portal.
Es pot demanar una reedició de la TSI en cas de pèrdua o robatori de la targeta, si s'ha deteriorat o si la banda magnètica no funciona.
També és pot demanar una TSI amb el nom sentit de les persones trans *
Per demanar qualsevol modificació de les vostres dades personals de la TSI (data de naixement, nom, cognoms o gènere) us heu d'adreçar al vostre CAP o trucar al 061 Salut Respon, on us informaran dels tràmits que heu de realitzar.
En el cas que disposi d'una TSI amb nom sentit i ja figuri en el seu DNI la informació actualitzada, el canvi del Codi d'Identificació Personal de la TSI (CIP) també es pot fer en el vostre CAP o trucant al 061 Salut Respon i el CatSalut us enviarà una nova TSI gratuïtament.
Podeu notificar un canvi d'adreça al centre d'atenció primària (CAP) que us correspon o trucant al telèfon 061 Salut Respon.
En tots dos casos us poden informar, també, de quin és el CAP que correspon al vostre nou domicili, en el cas que aquesta nova adreça comporti un canvi d'assignació de centre.
Podeu obtenir informació immediata sobre qualsevol altra qüestió relacionada amb la TSI, com la seva utilitat, els nivells de cobertura o la TSI en Braille, per exemple, a la secció del web dedicada a la targeta sanitària individual i a través del telèfon 061 Salut Respon.
L'atenció a la salut de les persones trans en l'àmbit del CatSalut, inclou:
Per a prestar aquesta atenció el CatSalut es dotarà territorialment de les unitats necessàries.
2) Per derivació del metge de l'equip d'atenció primària i salut comunitària o el pediatre en els supòsits següents:
- A sol·licitud de la persona trans o els seus representants legals, en cas de persones menors.
- D'acord amb el criteri clínic del metge de l'equip d'atenció primària i salut comunitària, quan es consideri necessari, especialment, durant el període de transició en la identitat sentida o davant l'existència de problemes de salut atribuïbles al procés de transició o al tractament hormonal i/o quirúrgic.
Servei Trànsit de l'ASSIR Esquerra
En l'àmbit hospitalari s'atenen les persones trans des de la Unitat d'Identitat de Gènere de l'Hospital Clínic i s'hi accedeix únicament per derivació des de la unitat Trànsit de l'ASSIR Esquerra.
La interrupció voluntària de l'embaràs és la finalització de la gestació per decisió de la dona, realitzada per professionals mèdics, o sota la seva direcció, d'acord amb la normativa legal vigent.
La Llei orgànica 2/2010, de 3 de març, que té per objectiu garantir els drets fonamentals en l'àmbit de la salut sexual i reproductiva, regula les condicions de la interrupció voluntària de l'embaràs i estableix les obligacions corresponents dels poders públics.
També estableix mesures per garantir l'educació sexual, per millorar l'accés als mètodes contraceptius i per disposar de programes i serveis de salut sexual i reproductiva específics.
La Llei regula els supòsits en què es pot interrompre l'embaràs i garanteix el dret a la prestació sanitària a través de la xarxa de salut pública i privada.
L'avortament es pot dur a terme per tècniques quirúrgiques o farmacològiques i, en tots els casos, es garanteix a la dona la intimitat i la confidencialitat.
El sistema sanitari públic preveu que, en determinades situacions relacionades amb l'àmbit de l'atenció a la salut, les persones puguin tenir ajuts, com per exemple ajuts per dietes o allotjaments si un infant ha de rebre un determinat tractament fora del seu lloc habitual de residència o rescabalaments de despeses.
Totes aquestes possibilitats estan explicades al portal del gencat Tràmits gencat.